CELEX: 32008R1087
Language: ro
Date: 2008-11-05 00:00:00
Title: Regulamentul (CE) nr. 1087/2008 al Comisiei din 5 noiembrie 2008 de modificare a Regulamentului (CE) nr. 423/2008 de stabilire a anumitor norme de aplicare a Regulamentului (CE) nr. 1493/1999 al Consiliului și de stabilire a unui cod comunitar al practicilor și tratamentelor oenologice, în ceea ce privește anexa XVII

6.11.2008   
            
            
               RO
            
            
               Jurnalul Oficial al Uniunii Europene
            
            
               L 297/11
            
         
      REGULAMENTUL (CE) NR. 1087/2008 AL COMISIEI
   
   din 5 noiembrie 2008
   de modificare a Regulamentului (CE) nr. 423/2008 de stabilire a anumitor norme de aplicare a Regulamentului (CE) nr. 1493/1999 al Consiliului și de stabilire a unui cod comunitar al practicilor și tratamentelor oenologice, în ceea ce privește anexa XVII
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1493/1999 al Consiliului din 17 mai 1999 privind organizarea comună a pieței vitivinicole (1), în special articolul 46,
   întrucât:
   
               (1)
            
            
               Anexa V partea C punctul 4 la Regulamentul (CE) nr. 1493/1999 prevede că limita de creștere a tăriei alcoolice a vinului în volume poate fi ridicată cu până la 1 % în anii în care condițiile climatice au fost deosebit de nefavorabile.
            
         
               (2)
            
            
               Articolul 27 din Regulamentul (CE) nr. 423/2008 al Comisiei (2) prevede că acești ani nefavorabili și zonele vitivinicole, regiunile geografice și soiurile în cauză sunt cele stabilite în anexa XVII la regulamentul respectiv.
            
         
               (3)
            
            
               Din cauza condițiilor climatice deosebit de nefavorabile din anul 2008, limitele de creștere a tăriei alcoolice naturale stabilite în anexa V partea C punctul 3 la Regulamentul (CE) nr. 1493/1999 nu permit să se producă vin în regiunile vitivinicole din Regatul Unit pentru care ar exista în mod normal cerere pe piață. Prin urmare, Regatul Unit ar trebui să fie autorizat să mărească tăria alcoolică naturală până la 4,5 % vol.
            
         
               (4)
            
            
               Prin urmare, Regulamentul (CE) nr. 423/2008 ar trebui modificat în consecință.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
            
         ADOPTĂ PREZENTUL REGULAMENT:
   Articolul 1
   La tabelul din anexa XVII la Regulamentul (CE) nr. 423/2008 se adaugă următorul rând:
   
      
                  „2.
               
               
                  2008
               
               
                  A
               
               
                  Anglia, Țara Galilor
               
               
                  Soiuri de viță-de-vie autorizate”
               
            
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 noiembrie 2008.
      
         
            Pentru Comisie
         
         Mariann FISCHER BOEL
         
         
            Membru al Comisiei
         
      
   
   
      (1)  JO L 179, 14.7.1999, p. 1.
   
      (2)  JO L 127, 15.5.2008, p. 13.